|  |  |
| --- | --- |
| Alsó- Tisza-menti Önkormányzati TársulásTársulási Tanácsa E l n ö k é t ő l ***6647 Csanytelek, Volentér János tér 2.sz.***  ***Tel.: 63 / 578–510 Fax: 63 / 578-517***  ***e-mail: atmot@csanytelek.hu*** | Csanyteleki Polgármesteri Hivatal Vezetőjétől, Feladatellátó jegyző, törvényességi felelőstől  ***🖂 6647. Csanytelek, Volentér János tér 2.***  ***Tel.: 63/578-512***  ***e-mail:*** [*jegyzo@csanytelek.hu*](mailto:jegyzo@csanytelek.hu) |

A/3-2/2020.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2020. februári ülésére**

**Tárgy:** *az Alsó- Tisza-menti Önkormányzati Társulás Társulási Megállapodása 9. módosítása*

**Tisztelt Társulási Tanács!**

Tájékoztatjuk Önöket arról, hogy az egyes kormányrendeleteknek a Magyarország 2020. évi központi költségvetésének megalapozásával összefüggő módosításáról szóló 282/2019. (XI. 27.) Korm. rendelet (a továbbiakban: Kormányrendelet) 16. § (2) bekezdése értelmében,  - *a költségvetési szervnek nem minősülő törzskönyvi jogi személy* (ilyen pl. a Társulás**) létesítő okiratát** a fent írt Kormányrendelettel módosított, az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 10. § (1) bekezdése tartalmazza az Ávr. 167/A. § (4) bekezdés 8. pontja kiegészítését, melynek hatálybalépésétől számított 90 napon belül (2020. február 28.) - ***módosítani kell*** az Ávr. 181. § (2) bekezdése rendelkezésének eleget téve és a módosítással érintett változást át kell vezettetni a törzskönyvi nyilvántartáson.

A Társulási Megállapodás módosítása másik jogalapját a Kormányrendelet 10. § (2) bekezdése foglalja magában, melynek értelmében *az államháztartás önkormányzati alrendszerébe tartozó törzskönyvi jogi személy esetében* (ebbe a kategóriába tartozik a Társulás is) a törzskönyvi nyilvántartás az államháztartási információs rendszer által igényelt, más nyilvántartásokkal való kapcsolattartáshoz, annak működésének, ellenőrzésének elősegítéséhez szükséges alábbi *adatokat is tartalmazza:*

1. a megye számát (06)
2. KSH kódját (354491)
3. pénzügyi körzet kódját (0201)
4. társulási körzet kódját 7267428172208 a 8. pont rendelkezése,

míg a 13. pontban írtak szerint

1. a társulásban résztvevő települési önkormányzatok felsorolását,
2. a Társulási Megállapodás szerinti székhely önkormányzat megnevezését,
3. a Társulás Társulási Tanácsa munkaszervezeti feladatait ellátó törzskönyvi jogi személy nevét, címét és PIR számát.

A hatályos Társulási Megállapodás a hivatkozott 8. pont szerinti rendelkezés közül a b) pontban, a 13. pontban szereplő adatok közül az a)-c) pontban foglaltakat már korábban is tartalmazta, abból a c) pontot kell kiegészíteni a munkaszervezet PIR számával (15354491-8411-325-06).

A Kormányrendelet 11. § (9)-(10) bekezdése kiegészítette az Ávr. 167/B. §-át, melynek értelmében a Magyar Államkincstár Csongrád Megyei Igazgatósága (a továbbiakban: Kincstár) egy adott szervezet, jelen esetben a Társulás *törzskönyvi nyilvántartásába* a Kormány által feladatra kijelölt NISZ Zrt. által a Kincstár számára megküldött adatszolgáltatásból *hivatalból jegyzi be a hivatali kapu, vagy cégkapu adataiban bekövetkezett változást* (bejegyzést, törlést, vagy módosítást).

A Társulási Megállapodás tartalmazza azokat a *közfeladatokat, az alaptevékenységeket, melyet kormányzati funkcióba*  (a továbbiakban*: COFOG) be kell sorolni és a Társulási Megállapodásba fel kell tüntetni.* Erről a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet (a továbbiakban: PM rendelet) 2. § (1) bekezdése rendelkezik. A PM rendelet 8. § (1) bekezdése 2020. január 01. napjával hatályon kívül helyezte a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) Korm. rendeletet.

A PM rendelet 2. § (2) bekezdésében rögzíti azokat a feladatok is, amelyet *nem kell a létesítő okiratban szerepeltetni,* így pl. a más költségvetési szerv részére végzett tevékenységek, vagy támogatási célok, technikai funkciók, vállalkozási tevékenységek kormányzati funkcióját.

A PM rendelet többi szakasza csekély eltéréssel átvette a hatályon kívül helyezett NGM rendeletben szabályozott rendelkezéseket azzal, hogy a *költségvetési szervnek nem minősülő törzskönyvi jogi személy létesítő okiratát a PM rendelet hatályba lépésétől számított 90 napon belül* (2020. március 31.) *módosítani kell, teljesítve a 9. § szerinti rendelkezést.*

A létesítő okirat 9. módosításával beálló változásokat *a módosításokkal egységes szerkezetbe foglalt dokumentum* tartalmazza, melyet annak a döntéshozó általi jóváhagyását követő 15 napon belül papír alapon a Társulási Megállapodás eredeti példánya, a Tagönkormányzatok és a Társulási Tanács döntése jegyzőkönyvi kivonata csatolásával a Kincstár részére meg kell küldeni, a Kormányrendelet 12. §-a (amely az Ávr. 167/C. § (5) bekezdése helyébe lépett) rendelkezésének megfelelve. Ennek elmulasztása komoly anyagi hátránnyal, pénzbüntetéssel jár.

A Társulási Megállapodásban foglaltakat az Mötv. 52. §-ában szabályozott, a testületi ülés a 95. § (3) bekezdése figyelemmel a Társulás Társulási Tanácsa ülésének *jegyzőkönyve* formai és tartalmi követelményeire vonatkozóan is alkalmazni kell az Alaptörvény 32. cikk (3) bekezdését, melynek értelmében az Alaptörvényben foglaltakkal testületi döntés nem lehet ellentétes. A jegyzőkönyv közokiratnak minősül, melyet annak ellenkező bizonyításáig valódinak kell tekinteni (Pp. 323. § (2) bekezdés), melynek aláírására jogosítottak személyét teljes körűen meghatározza az Mötv. fent említett szakasza. A Társulási Tanács ülésén készült jegyzőkönyv esetén *a Társulási Tanács Elnöke és a munkaszervezeti feladatok ellátó polgármesteri hivatal vezetője, a jegyző jogosított és kötelezett annak aláírására,* további személyek felhatalmazása annak aláírására többlet követelményt támaszt, amely törvényi felhatalmazás nélkül, nem szabályos. Eddig az V. fejezet 9. pontja értelmében az Elnök és az Alelnök, továbbá a feladatellátó jegyző hitelesítette aláírásával a jegyzőkönyvet, amely jogalap nélkül biztosított plusz jogosítvány gyakorlására lehetőséget, melynek törlésével egyértelművé válik a jogalkalmazás. A jegyzőkönyv megküldésére eddig a Nemzeti Jogszabálytár (Njt.) szolgált, melyet felváltott a *tfik.ny.hu* felület, így a Megállapodás ezen szabályozása módosítása is indokolt.

A két központi jogszabályban foglaltaknak megfelelve elkészítettük a Társulást létesítő okirata, a Társulás Társulási Megállapodása 9. módosítását egységes szerkezetbe foglaltan, melyet a Tagönkormányzatok minősített többségi szavazattal hozott támogató javaslata ismeretében a Társulás Társulási Tanácsa jóváhagyó döntését követően a Kincstárhoz történő beterjesztéssel sor kerülhet a beiktatott változások törzskönyvi nyilvántartáson való átvezetésére.

**Tisztelt Társulási Tanács!**

Indítványozzuk a tárgyi előterjesztésben, annak határozati javaslatában foglaltak megvitatását, a Társulás Tagönkormányzatai tárgyra irányadó véleményének figyelembevételével annak változtatás nélküli elfogadását.

C s a n y t e l e k, 2020. február 03.

Tisztelettel:

……………………………………… …………………………………..

Erhard Gyula Kató Pálné

Társulási Tanács Elnöke feladatellátó jegyző, hivatalvezető

**……./2020. (II. …) Atmöt határozat**

**Tárgy:** *az Alsó- Tisza-menti Önkormányzati Társulás Társulási Megállapodása 9. módosítása*

**Határozati j a v a s l a t**

Az Alsó- Tisza-menti Önkormányzati Társulás Társulási Tanácsa megtárgyalta – a Társulás Tagönkormányzatai minősített többségi szavazattal hozott előzetes, támogató véleményének figyelembe-vételével – a tárgyi előterjesztésben, az ahhoz 1. mellékletként csatolt a Társulás létesítő okirata, a Társulás Társulási Megállapodása 9. módosításáról szóló, egységes szerkezetbe foglalt dokumentumában foglaltakat és az alábbi döntést hozta.

1. A Társulás Társulási Tanácsa az Alsó- Tisza-menti Önkormányzati Tárulás Társulási Megállapodását **létesítő okiratát** - az államháztartásról szóló törvény végrehajtásáról szóló 368/2011. (XII. 31.) Korm. rendelet 167/A. § (4) bekezdés 8. és 13. pontja, továbbá a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet 2. § (1) bekezdése és a 9. § rendelkezéseinek megfelelve – *változtatás nélkül jóváhagyta.*
2. A Társulási Tanács elrendeli a Társulás Társulási Megállapítása 9. módosítása egységes szerkezetbe foglalt, e határozathoz 1. mellékletként csatolt dokumentuma Magyar Államkincstár Csongrád Megyei Igazgatóságához papír formátumban való beterjesztését, a Társulási Megállapodásba foglalt változások bejelentését és törzskönyvi nyilvántartáson való átvezettetését az Ávr. 167/C. § (5) bekezdésében rögzítettek szerint eljárva.

Végrehajtás határideje: azonnal és folyamatos, legkésőbb 2020. március 14.

Végrehajtásért felelős: Kató Pálné feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Magyar Államkincstár Csongrád Megyei Igazgatósága (Szeged)
* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Kató Pálné feladatellátó jegyző , hivatalvezető és általa
* Tóth Józsefné Adó- és Pénzügyi Iroda Vezetője
* Irattár